馴鴿篇（幷序。伯二五五二下同）
作者：李昂
朝代：唐

paragraphs: 君不見賈誼寰中推逸才，⿰亻丸香坐處館常開。
（⿰亻丸，蔣、項皆云應作「仇」。
仇香爲後漢人，曾任主簿，此處借指賈季良。
）栖鸞未即冲天去，馴鴿先能聽□□。
（蔣云闕文爲「事來」二字，「聽事」即「廳事」。
）亦聞無角巢君屋，諸處不栖如[一]擇林[二]。
（「林」，原作「木」。
）寧隨賀鷰空繞梁，爲逐遷鸎俱□□，風窻月戶清節凉，撫翼和鳴君子旁。
雙影時時臨硯水，輕毛片片落書□。
（蔣云闕文當爲「窗」字。
）□君德，輝彩鮮鮮生羽翼；感君心，靈慶昭昭相應深。
何必淮南投小吏，飛來□□化爲金[三]。
（[一]俞云：「『如』疑『知』。
」[二]劉云：「『林』當作『木』與屋爲韻。」
《世說新語·語言篇》：李弘度說：「窮猿奔林，豈暇擇木。
」[三]劉云：「《搜神記》張灝爲梁相，有鵲化爲一圓石，灝破之得一金印。
」）。